Η διαδικασία αλλαγής της τάπας του ψυγείου είναι, φυσικά, απλούστατη, χρειάζεται, όμως, και την απαραίτητη προσοχή. Αρχικά, θα πρέπει να περιμένεις να κρυώσει αρκετά καλά το αυτοκίνητο, και στη συνέχεια να περιστρέψεις την τάπα του ψυγείου κατά 90˚ προς τα δεξιά, να την βγάλεις, και να τοποθετήσεις την καινούρια. Βέβαια, καλό θα ήταν, τα όποια τυχόν προβλήματα του ψυγείου του αυτοκινήτου σου να αξιολογούνται και να αντιμετωπίζονται από εξειδικευμένο προσωπικό, προς αποφυγή μεγαλύτερης βλάβης, εξαιτίας πιθανής λανθασμένης υποκειμενικής σου διάγνωσης. Τέλος, οι καινούριες τάπες του ψυγείου, είναι ιδιαίτερα οικονομικές. Η τιμή τους ξεκινά από τα 5 – 6 ευρώ και αξίζει το κόπο να αλλάζονται αρκετά πριν το τέλος του κύκλου ζωής τους, για προληπτικούς λόγους.